cyanic-selkie/wikianc huggingface dataset:
Joachim Patinir
Liv og gjerning
Patinir var fødd i nærleiken av Dinant. Han gjekk i lære hos Gerard David i Brugge. I bileta sine fylgde han meisteren sin i behandlinga av landskapet. Til liks med sine samtidige, Hendrik Bles og Albrecht Altdorfer, vart landskapet eit hovudmotiv, medan forgrunnsfigurane mest er staffasje. Som landskapsmålar viser han, trass detaljrikdomen, eit blikk for det storslåtte og stemningsfylte. Måleria hans har ofte ein blåaktig tone.
Evert Taube
Evert Taube vart ein av Sveriges og Nordens aller mest kjende og folkekjære visesongarar, sjølv om han sjølv helst ville vurderast som forfattar. Han skapte blant anna figurane Fritiof Andersson og Rönnerdahl.
Joachim Patinir
Liv og gjerning
Mellom dei mest kjende måleria til Patinir er; Jesu dåp, Den heilage Kristoffer, samt Flukta til Egypt, Antonius freisting og Himmel og helvete. I begge dei sistnemnde måleria syner han, med sin fantasifulle stil, likskapar med Hieronymus Bosch. Til skilnad frå Bosch la han mindre vekt på figurane og dess meir på landskapet med taggete fjell og knausar.
Evert Taube
Evert Taube høyrde til den tysk-baltiske adelsslekta Taube, introdusert på Riddarhuset som svensk adel på 1600-talet (nr. 734 på Riddarhuset).
Gabby Douglas
Gabby Douglas, fullt namn Gabrielle Christina Victoria Douglas, er ein USA-amerikansk tidlegare turnar som under Sommar-OL 2012 vart olympisk meister i mangekamp. Ho vann VM-gull 2011, OL-gull 2012, VM-gull 2015 og OL-gull 2016 med USA-amerikanske mannskap i lagtevlinga. Douglas er frå Virginia Beach i delstaten Virginia.
Karriere
Douglas deltok i Verdsmeisterskapen i turn 2011 der ho med USA sitt lag vann gull. I skranke-øvinga kom ho på delt femteplass. Under dei olympiske leikane i London året etter vart ho olympisk meister i mangekampen og i lagtevlinga. Ho var ikkje med i verdsmeisterskapane 2013 og 2014, men kom tilbake i Turn-VM 2015 med ein andreplass i mangekampen, bakom landskvinna Simone Biles. Dei bidrog begge til at USA vann lagtevlinga nok ein gong. Ved Sommar-OL 2016 i Rio de Janeiro var Douglas med på det fem manns sterke laget til USA som sigra i lagtevlinga. Ho kvalifiserte seg til OL-finalen i skranke, der ho enda på sjuandeplass.
Joachim Patinir
Liv og gjerning
Han brukte ei arkaisk biletform med dobbelt perspektiv.
Patinir døydde i Antwerpen.
Sjadrinsk
Normaltemperatur om sommaren er +20 °C og varmerekorden her er +40 °C. Om vinteren er normaltemperaturen −20 °C og kulderekorden er −45 °C.
Østrus
Brunst opptrer med regelmessige mellomrom i samanheng med periodiske forandringar i kjønnsorgana. Hjå ville dyr opptrer han oftast i eit bestemt tidsintervall, brunsttida. Hjå mange artar finst det ein utprega brunst både hjå hannar og hoer, hjå andre artar er aktiviteten til hannane konstant, medan hoene har ein typisk brunst. Brunsten til hoene varer i vanlegvis frå éin til nokre få dagar, og kan finna stad fleire gonger i løpet av brunsttida. Hjå hannane er brunsten meir langvarig. Nokre artar er brunstige éin gong om året, reinsdyr og småfe om hausten, hest om våren og forsommaren, pelsdyr om vinteren. Andre, til dømes hund og katt, har to til tre brunsttider om året. Storfe og svin kan para seg til alle årstider.
Gauss-ekspedisjonen
Gauss-ekspedisjonen (1901–1903) var den første tyske ekspedisjonen til Antarktis. Han vart leia av den erfarne polarforskeren og geologiprofessoren Erich von Drygalski. Føremålet med ekspedisjonen var å undersøke det antarktiske kontinentet sør for Kerguelen.
Ekspedisjonsskipet «Gauss» reiset frå Kiel sommaren 1901. Ei lita gruppe vart stasjonert ved Kerguelen, medan resten av ekspedisjonen fortsette vidare sørover. Drygalski vitja Heardøya og laga den første omfattande vitskaplege rapporten geologi, flora og fauna på øya.
Trass i at «Gauss» låg frosen fast i isen i 14 månader, fram til februar 1903, oppdaga ekspedisjonen nytt land i Antarktis: Wilhelm II Land med vulkanen Gaussberg.
Ekspedisjonen reiste heim til Kiel i november 1903. Drygalski gav ut ei reiseskildring og publiserte 20 bind med vitskaplege resultat.
Winstonbreen
Winstonbreen er ein isbre som flyt til Winston Lagoon ved søraustsida av Heardøya i det sørlege Indiahavet. Brefronten ligg i Winston Lagoon, mellom Cape Lockyer og Oatt Rocks. Nordaust for Winstonbreen ligg Stephensonbreen, som endar mellom Dovers Moraine og Stephenson Lagoon. Sørvest for Winstonbreen ligg Fiftyonebreen, som endar mellom Lavett Bluff og Lambeth Bluff.
Winstonbreen vart kartlagt av ANARE (Australian National Antarctic Research Expeditions) i 1948. Han vart namngjeven av Australian Antarctic Names and Medals Committee (ANCA) i 1964 i samband med nærliggande Winston Lagoon.
Munkeselslekta
Munkeselslekta (Monachus) er ei selslekt i familien ekte selar. Ho omfattar dei einaste selane som har hovudutbreiinga si i varme, subtropiske havområde. Slekta omfattar tre artar, og vestindiamunkeselen (Monachus tropicalis) er truleg utrydda. Dei andre er hawaiimunkeselen (Monachus schauinslandi) og middelhavsmunkeselen (Monachus monachus), som begge er utryddingstrua.
Gat Rimon
Gat Rimon (hebraisk skrift גַּת רִמּוֹן, tyder 'granateplepresse') er ein moshav sentralt i Israel. Han ligg i Onodalen på Sharonsletta mellom Ganei Tikva og Petah Tikva, og høyrer til Drom HaSharon regionale kommune. I 2011 hadde han eit folketal på 277.
Moshaven vart grunnlagd i 1926 av arbeidarar frå Petah Tikva som var barn av mellomklasse-immigrantar frå den fjerde Aliyah. Han vart i starten kalla «Hithaya» (hebraisk skrift התחייה, tyder 'gjenopptaking'), men tok seinare det bibelske namnet Gath Rimmon etter ein levittisk by i landområdet til Dan-stamma, som er nemnt i Josva 19:45. Den bibelske byen er identifisert som Tel Gerisa nær Yarkonelva nord for Tel Aviv av arkeologen Benjamin Mazar.
Pastoral
Pastoral er eit omgrep som viser til noko idyllisk, knytt til det landlege og prega av enkelheit og fredfullheit. Ordet kjem frå latinsk pastoralis med same tyding som latinsk pastor, som tyder 'hyrding'. Pastoral er brukt om verk innan litteratur, kunst og musikk, både for å skildra verka og i nokre høve også som del av tittelen deira.
Døme på pastorale verk frå antikken er fleire «Idyll»-dikt av Theokrit frå Syrakus, diktverket Arbeid og dagar av Hesiod, Bucolica av Vergil og Epodar av Horats.
Nokre nyare døme er musikkverka Pastoralsymfonien av Beethoven, Rosamunda av Schubert, A Pastoral Symphony av Ralph Vaughan Williams og Pastoralsvit av Lars-Erik Larsson og litterære verk som The Shepheardes Calender og The Faerie Queene av Edmund Spenser, «A Country Life» av Katherine Philips. L'Astrée av Honoré d'Urfé og Pastoral av Nevil Shute.
Abdí Tsaoús
Abdí Tsaoús (gresk Αμπντί Τσαούς, tyrkisk Abdi Çavuş) er ein bydel i byen Levkosía i distriktet Levkosía i Republikken Kypros. Bydelen ligg sentralt i byen.
Ved folketeljinga i 2011 hadde Abdi Çavuş 568 inbyggjarar.
Paulstranda
Paul Beach er ei grusstrand ved vestenden av Ample Bay i Bay of Isles i Sør-Georgia. Stranda er 1,0 km lang, graskledd i dei øvre delane med 35 meter høge klipper bakom. Ho grensar i aust til Gracebreen og i vest til klipper som strekkjer seg austover frå Markham Point. Stranda vart biologisk undersøkt i 1953-54 av to medlemmar frå Falkland Islands Dependencies Survey (FIDS). Ho vart namngjeve frå FIDS etter Southern Paul, ein bøyebåt frå Salvesen kvalkompani ved Leith Harbor, som transporterte laget til Bay of Isles og som vart nytta av FIDS ved fleire høve.
Mora i Säter kommune
Mora er ein svensk tettstad i Säters kommun i Dalarnas län i landskapet Dalarna. I 2005 hadde tettstaden 797 innbyggjarar. Mora ligg cirka ti kilometer nordvest for Säter.
Vendehø
Vendehø er ei brei, isdekt høgd nedanfor fleire fjellknausar, som ligg like søraust for Tverrveggen i H. U. Sverdrupfjella i Dronning Maud Land. Det vart fotografert frå lufta av Den tyske antarktisekspedisjonen (1938–39) og kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Sinplus
Sinplus er ein sveitsisk duo. Duoen består av brørne Ivan og Gabriel Broggini.
Die grosse Entscheidungsshow
3. november 2011 deltok dei i uttakinga til den franskspråklege kringkastaren Radio télévision suisse (RTS) med songen «Unbreakable», men gjekk ikkje vidare til finalen i Die grosse Entscheidungsshow. Fem dagar seinare, 8. november, deltok dei i uttakinga til den italienskspråklege kringkastaren Radiotelevisione svizzera di lingua italiana (RSI) og gjekk vidare til finalen. I finalen, som fann stad 10. desember 2011, tevla dei mot mellom anna den fyrste vinnaren av Eurovision Song Contest, Lys Assia. Sinplus vann tevlinga med 17,87 % av røystene og fekk representere Sveits i Eurovision Song Contest 2012.
Spine Island
Spine Island er ei smal øy som består av fleire parallelle klipper, som ligg mellom vestenden av Coronation Island og Monroe Island i Sør-Orknøyane. Ho vart oppdaga av kaptein George Powell og kaptein Nathaniel Palmer på den felles sjøreisa deira i 1821. Ho fekk dette namnet på grunn av forma si av mannskapet på RSS «Discovery II» under DI som kartla øya i 1933.
Skilling Island
Skilling Island er ei lita øy like nord for Atriceps Island i Robertson Islands i Sør-Orknøyane. Sjølv om ho var tindikert på eit kart mykje tidlegare, vart ho først skikkeleg kartlagd i 1933 av eit lag frå DI. Ho vart namngjeven av United Kingdom Antarctic Place-Names Committee (UK-APC) etter Charles J. Skilling (1931–52) i Falkland Islands Dependencies Survey (FIDS), som var generell assistant på Signy Island i 1949, og medlem av eit hundesledelag som vitja Robertson Islands i 1949. Skilling døydde ombord på John Biscoe den 17. april 1952.
Sudanstranda
Sudan Beach er ei lita grusstrand sør for Dartmouth Point, på austsida av Morenefjorden i Sør-Georgia. Området vart grovt kartlagd av den svenske antarktisekspedisjonen, 1901–04, under Otto Nordenskjöld. Stranda vart kartlagd og namngjeven av Falkland Islands Dependencies Survey (FIDS) i 1951. Stranda og fleire ander stader i nærleiken er kalla opp etter kjemiske stoff nytta under førebuinga av histologiske prøvar samla inn av FIDS.
R-423-1
{{språkvask^^ R-423-1 er ein militær, mobil troposcatter eller Troposfærisk spreiing stasjon.
Stasjonen er meint for etablering av radiolinjesamband av typen troposcatter eller Troposfærisk spreiing i område med vanskeleg terreng, og i spesielle situasjonar med brot i andre sambandslinjer. Spesielt egna for Militær kommando og kontroll på strategisk, operasjonelt og taktisk nivå.
Tekniske karakteristikkar: Frekvensband (МHz):	I – (4435-4555), I I– (4630-4750)
Avstand mellom frekvensane: (МHz)	1
Støyfaktor (dB)	< 4
Sendareffekt: (W)	1500
Overføringsrate for digitale data: (kB/s) 512, 1024, 2,048
An Old-Fashioned Christmas
An Old-Fashioned Christmas er eit julemusikkalbum av The Carpenters, gjeve ut i 1984 etter songaren Karen Carpenter var død.
Albumet inneheld fleire songar som var spelt inn under tidlegare prosjekt, mellom anna Christmas Portrait i 1978. Richard Carpenter tok desse songane og spelte inn nytt akkompagnement, og dette albumet vart resultatet.
Mörarp
Mörarp er ein tettstad i Helsingborgs kommun i Skåne län i Sverige. I 2005 hadde tettstaden 1 744 innbyggjarar.
Mike Garson
Mike Garson er ein amerikansk pianist som er best kjend for arbeidet sitt med David Bowie, Nine Inch Nails, Billy Corgan, Free Flight og The Smashing Pumpkins.
Tidleg karriere
Tidleg i 1970-åra var Garson medlem av rock/country/jazz-bandet Brethren med Rick Marotta, Tom Cosgrove og Stu Woods. Dei spelte inn fleire album for selskapet Tiffany.
Garson spelte òg på albumet I'm the One av den eksperimentelle artisten Annette Peacock. Bowie bad Peacock med seg på ein turne, men ho avslo. Bowie kom til New York i september 1972 og annonserte etter ein turnepianist, og ein av venene til Garson rådde han til å prøvespele. Garson kom inn i eit rom som han kalla full av karar med regnbogehår og sirkusklede, og fekk jobben etter å ha spelt åtte taktar av «Changes».Garson starta eit varig samarbeid med Bowie.
Arbeid med David Bowie
Garson spelte piano på den seinare delen av Ziggy Stardust-turneen og det unike bidraget hans til Aladdin Sane gav albumet ei avantgarde jazzkjensle med mellom anna lange og stundom atonale pianosoloar. Eg hadde fortalt Bowie om denne avantgarde-greia. Då eg spelte inn «Aladdin Sane» for Bowie, var det berre to akkordar, ein A og ein G, og bandet spelte særs enkel engelsk rock and roll. Og Bowie sa: 'spel ein solo på dette'. Eg hadde nettopp møtt han, så eg spelte ein blues-solo, men då sa han: 'Nei, det er ikkje det eg vil ha.' Og så spelte eg ein latinsk solo. Igjen sa Bowie, 'Nei nei, det er ikkje det eg vil ha.' Han fortsette: 'Du fortalte meg at du speler avantgarde musikk. Spel det!' Og eg sa: 'Er du sikker? Det kan hende du vert arbeidslaus!' Så eg gjorde soloen alle kjenner i dag, på eit forsøk. Den dag i dag for eg framleis epost om soloen. Kvar dag. Eg fortel alltid til folk at Bowie er den beste produsenten eg nokon gong har møtt, fordi han let meg gjere mi greie.
Garson spelte òg for Bowie sin bandkollega bandmate Mick Ronson på den første og siste soloturneen hans, og det første albumet (Slaughter on Tenth Avenue). Garson erstatta stundom Ronson som Bowie sin musikalske leiar. Mellom anna på «We Are the Dead» frå Diamond Dogs-albumet, der det metronom-liknande pianoet til Garson gjev ein dramatisk setting for vokalen til Bowie og på tittelsporet til Young Americans der det spretne pianoet hans leiar bandet. Garson spelte med Bowie i seinare år, mellom anna på The Buddha of Suburbia og det ambisiøse Outside.
Solokarriere
Parallelt til at han arbeidde med Bowie, har Garson drive ein solokarriere som jazzpianist, og strekt grensene for kunsten sin. Med ein unik stil har han vorte mykje nytta som studiomusikar.
I 1993 starta Garson ein kortvarig serie av Screen Themes-album, jazzutgåver av kjende tema og suitar frå filmmusikk frå 1993 og 1994. Det siste albumet var første gong Jessica L. Tivens, då 13 år gammal, spelte inn musikk for plate. Begge albuma vart gjevne ut på Discovery Records.
Andre samarbeid
Garson arbeidde med det gjenforeinte Spiders from Mars i 1975, i lag med Mick Woodmansey, Trevor Bolder, Dave Black (gitar) og Pete McDonald (vokal). Dei spelte inn eit album med same namn i 1976 før dei gjekk kvar sine vegar.
Han vart med Smashing Pumpkins for Adore-turneen, der han spelte piano, klaverinstrument og synthesizer. Pianospelinga hans var ein viktig del av framføringane til Pumpkins. etter turneen vart han med i soloprosjektet til Corgan for filmmusikken til Stigmata. Garson spelte piano på Machina/The Machines of God. Han spelte òg på Nine Inch Nails-albumet The Fragile, samt med artistar som No Doubt og mange andre.
Øystein Bråten
Øystein Bråten er ein norsk freestyleutøvar frå Torpo i Buskerud som tevlar i slopestyle. Han vart olympisk meister i øvinga under Vinter-OL 2018 i Pyeongchang og gjekk i 2017 til topps i Vinter X-games i Aspen i USA.
Karriere
Bråten deltok i Vinter-OL 2014 i Sotsji der han vart tiandemann i slopestyle. Under X-games 2016 i Aspen kom han på bronseplassen i same øvinga. Vinteren 2017 lukkast han vinne slopestyle i X-games både i Aspen og i Hafjell i Øyer kommune. OL-sesongen 2018 tok han i Aspen sølvmedaljen i så vel slopestyle som luftsvev (big air), i begge tevlingane møtte han sin overmann i svenske Henrik Harlaut. Under Vinter-OL 2018 i Pyeongchang smelte Bråten til med med 95 poeng i den fyrste omgangen, noko som gav han gullmedaljen i slopestyle.
Gustav Adolf von Götzen
Gustav Adolf von Götzen var ein tysk greve, oppdagingsreisande og guvernør i Tysk Aust-Afrika frå 1901 til 1906. Han var den andre europearen som vitja Rwanda, etter Oskar Baumann, og den første som reiste gjennom heile landet då han mellom 1893 og 1894 leidde ein ekspedisjon gjennom Sentral-Afrika frå Tanganyika til Kongo.
Liv og virke
Götzen var fødd på Scharfeneck-slottet i Glatz i dåverande Preussen (i dag ein del av Polen) i 1866. Han studerte jus ved universiteta i Paris, Berlin og Kiel mellom 1884 og 1887. Götzen blei deretter med i militæret, og blei i 1887 løytnant i det andre Garde-Ulanen-regimentet. Götzen blei send til den tyske ambassaden i Roma i 1891. Same året gjennomførte han ein jakttur til Kilimanjaro-området i Aust-Afrika.
I 1893 leia Götzen saman med Georg og Prittwitz og Hermann Kersting ein ekspedisjon på over 600 menn gjennom Rwanda, som på den tida var isolert og ukjend for europearar. Ekspedisjonen la ut frå byen Pangani på kysten av Tanganyika-regionen (dagens Tanzania) den 21. desember 1893. Etter eit langt opphald ved ein katolsk misjonsstasjon ved Ushirombo, heldt fram han med ein mindre ekspedisjon på rundt 360 mann. 2. mai 1894 kryssa Götzen Kageraelva, og blei den andre europearen til å setja fot i kongeriket Rwanda etter austerrikaren Oskar Baumann i 1892. Ekspedisjonen til Götzen heldt fram rett gjennom Rwanda, og den 30. mai kom han fram til kongepalasset i Nyanza, der han m;tte kongen (mwami), Kigeli IV Rwabugiri. Ekspedisjonen heldt vidare fram vestover gjennom kongeriket, og kom omsider fram til Kivusjøen. Etter å ha nådd Virungafjella, bestemte Götzen seg for å halda fram vidare gjennom jungelen i Kongo, der ekspedisjonen følgde Kongoelva ned til Atlanterhavskysten.
I januar 1895 kom Götzen tilbake til Tyskland. Han arbeidde deretter som militærattaché i Washington, D.C. i USA frå 1896 til 1898. Etter å ha vend tilbake til Tyskland igjen blei han med i generalstaben i hæren i Berlin, der han blei forfremja til kaptein i 1900. I mars 1901 blei han utnemnd til guvernør i Tysk Aust-Afrika på grunn av den omfattande røynsla si i Afrika. Folkesetnaden i kolonien hadde sidan 1880- og 1890-åra gjort opprør mot det tyske kolonistyret, og som guvernør måtte Götzen takla utbrotet av maji-maji-opprøret i 1905. Dette hadde oppstått som ein respons mot tyske regler som ville tvinga folkesetnaden til å dyrka bomull for eksport. Opprøret spreidde seg til nær halvparten av kolonien. Götzen bad om forsterkingar frå Tyskland, og slo ned opprøret med makt. 15 europeiske og 389 afrikanske soldatar frå Götzen sin tropp døydde, og mellom 75 000 og 300 000 (avhengig av kjeldene) døydde i hungersnaudkatastrofen som oppstod etter opprøret.
I 1906 sa Götzen opp stillinga som guvernør i Tysk Aust-Afrika på grunn av dårleg helse, og reiste tilbake til Tyskland. I 1907 blei han utnemnd til kongeleg prøyssisk utsending i Hamburg, og han var òg aktiv innan Det tyske koloniselskap (Deutsche Kolonialgesellschaft) fram til han døydde den 1. desember 1910. Götzen er gravlagd på Ohlsdorf gravlund i Hamburg.
Ettermæle
Det tyske passasjerskipet «Graf von Goetzen» blei oppkalla etter han i 1913. Skipet blei brukt på Tanganyikasjøen under første verdskrig, og i 1916 blei det bora i senk av tyskarane for å unngå at det blei teke av belgiske styrkar. Skipet blei hevd i 1924. Det blei omdøypt til MV «Liemba» og sett tilbake i teneste på Tanganyikasjøen i 1927.
Eit mineral skildra av Thure Georg Sahama og Kai Hytönen i 1957 blei kalla götzenitt etter Götzen.
The Weeknd
Abel Makkonen Tesfaye, betre kjend som The Weeknd, er ein canadisk R&B-sangar, songskrivar og musikkprodusent. Låtane hans har motteke brei heider blant musikkritikarar for sin musikalske allsidigheit og mørke lyrikk. Tekstane handlar ofte om kjærleik, frustrasjonar, festar o.l., ofte med direkte eller indirekte referansar til narkotika i songane hans. Sjølv om han hovudsakleg vert kategorisert som R&B, er han ein del av ein ny sjanger, som mellom anna Drake og Frank Ocean er ein del av – Alternativ R&B, som innarbeider elektroniske og meir minimalistiske element. Tesfaye har motteke fleire prisar og utmerkingar gjennom karrieren sin, høvesvis tre Grammyprisar, seks American Music Awards, 19 Billboard Music Awards, to MTV Video Music Awards, 15 Juno-prisar, og har vore nominert til ein Oscar.
Karriere
Tesfaye byrja karrieren sin i 2009 ved å gjeva ut musikk på YouTube, under pseudonymet The Weeknd for å vera anonym. To år seinare var han med på å grunnleggja plateselskapet XO, der han gav ut dei kritikarroste mixteipane House of Balloons, Thursday og Echoes of Silence. Han oppnådde snøgt merksemd som fylgje av den dystre R&B-stilen og mystikken bak låtane og identiteten hans. I 2012 inngjekk Tesfaye ein kontrakt med Republic Records, som attgav dei tre mixteipane i eit samlingsalbum – Trilogy. Det fyrste albumet, Kiss Land vart gjeve ut i 2013. Singelen «Earned It» frå ljodsporet til filmen Fifty Shades of Grey (2015) vann ein Grammy for «Best R&B Performance» ('beste R&B framsyning') og vart nominert til ein Oscar for beste song.
Tesfaye oppnådde kommersiell og kunstnerisk suksess med det andre studiealbumet hans Beauty Behind the Madness frå 2015. Albumet, som inneheldt singelane «Can't Feel My Face» og «The Hills», vart nr. 1 på amerikanske Billboard 200 og var blant det beste seljande album for det året. Albumet mottok ein Grammy for «Best Progressive R&B Album» ('beste progressive R&B album') og vart nominert til «Album of the Year» ('årets album'). Det tredje studiealbumet Starboy (2016) oppnådde likeeins kommersiell suksess og inneheldt singelen «Starboy», som nådde nr. 1 på singelhitlista. Starboy mottok òg ein Grammypris for «Best Urban Contemporary Album» ('beste samtidsalbum av ein fleirkulturell'). I 2020 vart det fjerde studiealbumet gjeve ut i ein new wave-pop stil. Albumet After Hours inneheldt nr. 1 hitane «Heartless», «Blinding Lights» og «Save Your Tears».
Inspirasjon
The Weeknd har vorte samanlikna med Prince til Michael Jackson, og han har sjølv uttala at han ser Jackson som den største vokalinspirasjonen sin, særskild songen «Dirty Diana». I 2011 gav han ut eit cover av Michael Jackson sin megahit «Dirty Diana». Singelen «Blinding Lights» vart kjeven ut i november 2019, og har i etterkant skapa ein 'synthwave' som har inspirert mange artistar til å laga liknande songar.
Super bowl
Den 7. februar 2021 opptredde The Weeknd på den største musikkscena i verda Superbowl halftimeshow. Her song han nokre av dei største hitane sine. Der vart òg gjeve ut eit samlingsalbum til høve. Albumet inneheldt songar frå både After hours, Starboy, Beauty behind the madness og dessutan House of balloons.
Burton Island-breen
Burton Island-breen er ein kanalisbre, kring 17 km brei og 13 km lang, som flyt nord frå innlandsisen til Posadowsky Bay like vest for Cape Torson. Han vart kartlagt frå flyfoto tekne under U.S. Navy Operasjon Highjump i 1946–47, og vart namngjeven av Advisory Committee on Antarctic Names etter USS «Burton Island», ein av to isbrytarar under U.S. Navy Operasjon Windmill i 1947–48, som assisterte i å opprette astronomiske kontrollstasjonar langs Wilhelm II Coast, Queen Mary Coast, Knox Coast og Budd Coast.
Demantoid
Demantoid er ein varietet av mineralet andraditt (ein granat), med djup grøn til gulgrøn farge og høg glans. Han vert nytta som smykkestein, og er særleg kjent frå Ural og Italia. Namnet er ei forvansking av diamant, på grunn av den høge glansen til mineralet.
Olav Hansson
Olav David Hansson er ein tidlegare skihoppar frå Røa i Oslo. Under Ski-VM 1982 i Oslo hadde Hansson sin store meisterskap. Han vann sølvmedaljen i storbakkerennet i Holmenkollen, og var med på å vinne laghoppinga saman med Johan Sætre, Per Bergerud og Ole Bremseth. I normalbakken hamn han på sjuandeplass. Han var medlem av Røa Idrettslag.
Karriere
Hansson studerte i unge år i USA og vart ikkje lagd merke til i hoppbakken før enn i 1981. Sesongen etter høyrde han heime mellom dei beste hopparane verda, det vart òg hans beste sesong. Han lukkast aldri å vinne eit stort renn. Elleve gonger kom han på pallen i verdscupen; åtte andreplassar og tre tredjeplassar. Fleire gonger var han nær siger, som under skiflygingsrennet i Vikersund 20. februar 1983. Der enda han eit halvt poeng bak Matti Nykänen. Også i NM-tevlingane måtte Hansson nøye seg med sølv- og bronsemedaljar, høvesvis tre sølv og to bronse. Nærast NM-gull var han under storbakkerennet på Lillehammer i 1983. Med 270,8 poeng var han 0,6 poeng bak noregsmeisteren, Per Bergerud.
Medaljar og besteplasseringar i noregsmeisterskap
Hansson la opp skihoppinga i 1987.
Amboú Kavoúk
Amboú Kavoúk (gresk Αμπού Καβούκ, tyrkisk Akkavuk) er ein bydel i byen Levkosía i distriktet Levkosía i Republikken Kypros. Bydelen ligg sentralt i byen.
Chris Blackwell
Christopher Percy Gordon Blackwell er ein engelsk forretningsmann og tidlegare plateprodusent. Han skipa Island Records, som er blitt kalla «eit av dei viktigaste, sjølvstendige plateselskapa i Storbritannia». I følgje Rock and Roll Hall of Fame, som Blackwell vart innlemma i i 2001, er det «ingen andre enn han som har gjort så mykje for å få verda hekta på reggae.»
Amboú Kavoúk
Etter den tyrkiske invasjonen i 1974 har bydelen vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein bydel i Lefkoşa (Nord-Levkosía).
Chris Blackwell
Han skipa Island Records på Jamaica den 22. mai 1959, like før han fylte 22, og Blackwell var blant dei første som spelte inn den jamaicansk popmusikken som kom til å bli kjend som ska. Då han kom attende til Storbritannia i 1962, selde han plater frå bilen sin til det jamaicanske samfunnet.
Amboú Kavoúk
Ved folketeljinga i 2011 hadde Akkavuk 793 inbyggjarar.
Chris Blackwell
Med støtte frå Stanley Borden frå RKO, voks forretningane til Blackwell stadig, og han var med å forme karrierane til Bob Marley, Grace Jones og U2 blan mange andre. Han produsert mange kjende album, som Marley sine Catch A Fire og Uprising, og debtualbumet til The B-52's i 1979.
Givat Hen
Givat Hen (hebraisk skrift גִּבְעַת חֵ"ן, tyder HN-åsen) er ein moshav sentralt i Israel. Han ligg nær Ra'anana og høyrer til Drom HaSharon regionale kommune. I 2006 hadde han eit folketal på 346.
Moshaven vart grunnlagd i 1933 av immigrantar frå Litauen, Polen og Russland. Dei fekk seinare med seg immigrantar frå Tyskland. Han vart kalla opp etter initialane til Hayyim Nahman Bialik.
Gatenamna i moshaven er kalla opp etter Bialik-songar.
Heilage tysdag
Heilage tysdag eller store tysdag (gresk Μεγάλη Τρίτη, Megale Trite)) er tysdagen i den stille veka eller veka før påske i kristendommen.
Austleg kristendom
I orthodoks kristendom, den armenske apostoliske kyrkja og i orientalske katolske kyrkjer som følgjer bysantinsk ritus blir dagen kalla «store tysdag» eller «store og heilage tysdag». Denne dagen markerer ein Likninga om dei ti brudejentene (Mat. 25:1-13). Dette vidarefører tema for den stille veka om å vera årvaken og om Kristus som brudgom. Likninga om talentane (Matt. 25:14-30) blir også teken opp i salmesong denne dagen.
Ottesonggudstenesta frå måndag til onsdag i den stille veka er kjend som brudgomgudstenesta eller brudgombøna, noko som blir uttrykt i ein troparion ein messer ved byrjinga. Eit ikon av Kristus brudgom, kledd i lilla kappe med tornekrone på hovudet, blir plassert på ein analogion i midten av tempelet.
Vestleg kristendom
I den katolske kyrkja les ein Jesaja 49:1-6, Salmane 71:1-6 og 71:17, Første Korintarbrev 1:18-31 og Joh. 13:21-33 og 13:36-38.
Revised Common Lectionary, fastsetjinga av prekentekstar brukt i mange anglikanske, metodistiske, lutheranske, gammalkatolske og reformerte kyrkjer, har Jesaja  49:1-7, Salmane 71:1-14, Første Korintarbrev 1:18-31 og Joh. 12:20-36 som bibeltekstar for denne dagen.
Linda Lewis
Linda Lewis er ein engelsk songar, låtskrivar og gitarist. Ho er mest kjend for singlane «Rock-a-Doodle-Doo» (1972) og «Sideway Shuffle» (1973), samt album som Lark (1972), Woman Overboard (1977), Fathoms Deep (1973) og seinare fornya suksess med Second Nature  (1995), , som vart populær i land som Japan. Lewis song for ander artistar som David Bowie, Al Kooper, Cat Stevens, Steve Harley and Cockney Rebel, Rick Wakeman, Rod Stewart, Hummingbird og Jamiroquai
Stein Erik Tafjord
Stein Erik Tafjord  er ein norsk jazzmusikar (tuba), og bror til jazzmusikaren Runar Tafjord. Han er mest kjend for at han er ein del av The Brazz Brothers. Han var med på å starte Ytre Suløens Jass Ensemble i 1973, og spelte med dei i 17 år.
Linda Lewis
Lewis er sjølvlærd på gitar og piano, påverka av Harry Nilsson, Billie Holiday og Smokey Robinson, i tillegg til inspirasjon frå andre artistar som Joni Mitchell. Musikken hennar blandar folk, funk og soul, ei blanding av sjangrar som gjorde Lewis til ein forgjengar for artistar som Des'ree og India.Arie.
Stein Erik Tafjord
Tafjord er utdanna ved Noregs musikkhøgskole i Oslo. Etter mange år i Kringkastingsorkestret starta han som frilans jazz- og studiomusikar. Som improvisatør har Tafjord utvikla ein særs utradisjonell spelestil, som har påverka komponistar og andre til å få augo opp for tubaen som instrument.
Han har turnert med fleire internasjonale orkester og grupper, som t.d. the Scandinavian Tuba Jazz Inc. og Carla Bley Scandinavian Jazz Ensemble. Han har arbeidd med songar og skodespelar Elisabeth Lindland i fleire samanhengar.
Stein Erik har fire born, mellom dei hornisten Hild Sofie Tafjord.
Vendeholten
Vendeholten er eit 2230 m høgt fjell som ligg nord for Tverrbrekka i H. U. Sverdrupfjella i Dronning Maud Land. Det vart fotografert frå lufta av Den tyske antarktisekspedisjonen (1938–39), og kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Dendritt i mineralogi
Dendrittar er forgreina krystallaggregat av metall og legeringar. Dei vert særleg danna ved rask krystallisasjon frå ein dampfase. Til dømes opptrer ofte gull, sølv og kopar i dendrittiske (arborescerande) former i naturen.
Oliver Thompson
Oliver Thompson er ein engelsk gitarist, låtskrivar og songar. Han har turnert med Roxy Music og Bryan Ferry sidan 2005, og spelt med gitaristar som Phil Manzanera, Chris Spedding og Johnny Marr. Han byrja å spele med Ferry då han berre var 17 år gammal.
Jonesbreen
Jonesbreen er ein kanalisbre, 9 km brei og 11 km lang, som flyt nord frå innlandsisen til kysten like aust for Krause Point. Han vart kartlagt frå flyfoto tekne av U.S. Navy Operasjon Highjump i 1946–47, og vart namngjeven av Advisory Committee on Antarctic Names (US-ACAN) etter fenrik Teddy E. Jones i U.S. Navy Reserve, fotografitolkar i Naval Photographic Interpretation Center, som var protokollførar og assistent under U.S. Navy Operasjon Windmill då det vart oppretta astronomiske kontrollstasjonar langs Wilhelm II, Knox og Budd Coast i 1947-48.
Heimdall
Heimdall (norrønt Heimðallr, Heimdallr) er ein av æsene i norrøn mytologi, i Edda kalla hvítastr ása ‘kvitast av æsene’ og hvíti áss ‘den kvite åsen’. Somme stader vert han likevel sett saman med vanene.
Det finst ingen minne om at det har vore nokon religiøs kult kring Heimdall.
Namnetyding
Skal namnet Heimdall skiftast Heim-ðallr, kan fyrstelekken vera beint heim, medan andrelekken kan vera skyld toll, gamalnorsk þǫll eller þollr. Men þǫll vert nytta med tydinga ‘elv’ hjå Snorre, og Frøya har tilnamnet Mardǫll. Ut frå dette vert uttydinga av heile namnet eitkvart som «verdstreet» (jf. Yggdrasil), «verdselva» (jf. vintergata) eller «verdskjelda», jf. Rígsþula der Heimdall vert opphav til manneætta. Dette lyt likevel reknast som uvisst.
Figuren
Heimdall er son av ni møyar. Det finst mange døme på ni koner/systrer i norrøn mytologi, og talet ni ser ut til å symbolisera heilskapen i verda.
Heimdall bur på Himinbjǫrg, ‘himmelberget’. Dette er i dag eit stadnamn fleire stader i dei germanske landa.
Hesten hans Heimdall heiter Gulltopp, sjølv har Heimdall gulltenner, eller i minsto gule tenner, noko som gjev han tilnamnet Gullintanni. Andre tilnamn er Hallinskíði ‘hallande, bøygd skide’, som au vert nytta som kjenning for rambukk, og Vindhlér ‘vind-le’.
I Rígsþula går Heimdall gjennom verda og økslar dei tre samfunnsklassene trælar, karlar (frie bønder) og jarlar.
Tolking
Georges Dumézil rekna Heimdall for ein gamal indoeuropeisk gud, og samanlikna han med den romerske Janus og den indiske Dyaus.
Religionsforskarar som Anders Bæksted og Folke Ström ser på Heimdall som personifiseringa av verdsaltet (kosmos) og samfunnsskipnaden.
Edda
I Edda syner Snorre til ein Heimdallargaldr som no er tapt:
"«Eit sverd kann kallast Heimdalls hovud, for det er sagt at han vart gjenomstungen av eit mannshovud. Um det er det kvede i Heimdallargalderen, og sidan er hovudet kalla Heimdalls lagnad (mjǫtviðr); eit sverd vert kalla manns lagnad.»"
Gylfaginning
I den bolken av Yngre Edda dei kallar Gylfaginning, finn me dette samandraget om Heimdall:
Chimaera Flats
Chimaera Flats er ei brei, flat sandstrand mellom Medusa Pool og Gorgon Pool på Candlemas Island i Sør-Sandwichøyane. Namnet vart gjeve av UK Antarctic Place-Names Committee i 1971 etter kimære, eit mytisk eldsprutande fabelvesen.
Horopito
Tidlegare var Horopito ein travel sagverksby. Han hadde jernbanestasjon, skule, to hotell, ein bank, postkontor, ein strippeklubb og fleire hus. I 1907 meinte ein tidlegare parlamentspolitikar, Kennedy Macdonald, at Hamilton, Horopito, Waiouru, Marton og Palmerston North ville vera hovudpunkta langs North Island Main Trunk-linja. Kring 1920/30 gjekk Horopito inn i ein nedgang. Folk hadde forlate staden for å få jobb andre stader. I dag er det lite att av dei fleste bygningane. Kjernen i Horopito er bildelverksemda Horopito Motors. Staden har vore brukt til å filma nokre newzealandske filmar som Smash Palace og Goodbye Pork Pie.
Sidan 2014 har Cold Kiwi Motorcycle Rally blitt halde i Horopito.
Philippibreen
Philippibreen (tysk Philippigletscher) er ein isbre som er kring 24 km lang, og som flyt nordover til austenden av Westisen, 24 km vest for Gaussberg. Han vart kartlagt frå flyfoto tekne av U.S. Navy (USN) OpHjp i 1946-47. Han vart namngjeven av ANCA etter Emil Philippi, ein geolog under Den tyske antarktisekspedisjonen (GerAE) under Erich von Drygalski i 1901-03, som gjorde vitskaplege observasjonar i nærleiken av Gaussberg.
Håvard Holmefjord Lorentzen
I 2018 vart han tildelt Oscarstatuetten.
Militær taktikk
Taktikken gjeld basisen for oppstilling av troppane, rørsle og strid, bruk av våpen og våpengreinar og samansetjinga av desse på nivå frå lag til og med brigade
For arménivå nyttar ein uttrykket operasjonell kunst, og på generalstabsnivå brukar ein militær strategi. Samansett skal taktikken vinna slaget, medan strategien skal vinna krigen. «Taktikk» kan òg brukast generelt for å vise framgangsmåtar til å nå mål i kvardagen. I Noreg er taktisk kommando underlagt det operasjonelle kommandonivået (FOH), til dømes Brigadekommando, Norwegian Task Group (NorTG) eller Norwegian Air Operations Centre (NAOC).
Hvalskjærene
Hvalskjærene eller Whale Skerries er ei lita gruppe øyar og skjer i Lewthwaite Strait i Sør-Orknøyane, som ligg like vest for Cape Disappointment på Powell Island. Ho vart først kartlagd og namngjeven «Hvalskjær» av Petter Sørlle i 1912-13. Namnet vart seinare endra til fleirtalsforma «Hvalskjærene» av Sørlle. Den engelske forma av namnet vart anbefalt av United Kingdom Antarctic Place-Names Committee (UK-APC) i 1954.
Morjärv
Morjärv er ein svensk tettstad i Kalix kommun i Norrbottens län i landskapet Norrbotten. I 2005 hadde tettstaden 297 innbyggjarar.
Vlada Avramov
Vlada Avramov er ein tidlegare serbisk fotballspelar.
Ájos Loukás i Levkosía
Ájos Loukás (gresk Άγιος Λουκάς, tyrkisk Ayyildiz) er ein bydel i byen Levkosía i distriktet Levkosía i Republikken Kypros. Bydelen ligg sentralt i byen.
Etter den tyrkiske invasjonen i 1974 har bydelen vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein bydel i Lefkoşa (Nord-Levkosía).
Ved folketeljinga i 2011 hadde Ayyildiz 489 inbyggjarar.
Pokaka
Pokaka er ein stad i regionen Manawatū-Whanganui sentralt på Nordøya på New Zealand. Han ligg inne i Tongariro nasjonalpark, 12 km sør for National Park Village.
Pokaka hadde tidlegare ein jernbanestasjon på North Island Main Trunk-linja. Stasjonen opna i 1908 og blei mykje brukt til lokalt sagbruk. Han blei stengd for godstog i 1965 og for all trafikk i 1971.
I 1978 blei Taylor Memorial Lodge bygd her av tre tidlegare stasjonshus. I dag blir Pokaka vitja av skular og andre grupper for læring, turgåing, terrengsykling og skigåing.
Hagor
Hagor (hebraisk skrift חָגוֹר, tyder 'spenn fast!') er ein moshav i Sentral-Israel i Israel, mellom Rosh HaAyin og Jaljulia i Drom HaSharon regionale kommune. Hagor vart grunnlagd i 1949 av veteranar frå ein Palmah-bataljon. Namnet kjem frå bibelsverset «Spenn sverdet fast ved hofta, du krigar, i di høgd og din herlegdom!» (Salmane 45:3).
Valette Island
Valette Island er ei øy som ligg på vestsida av innløpet til Mill Cove på sørsida av Laurie Island i Sør-Orknøyane. Ho vart kartlagd av Den skotske nasjonale antarktisekspedisjonen, 1902–04, under Bruce, som namngav ho etter L.H. Valette, ein argentinsk meteorolog ved stasjonen på Laurie Island i 1904.
Kropotkin i Krasnodar kraj
Kropotkin (russisk Кропо́ткин) er ein by i Krasnodar kraj i Russland med om lag 80 000 innbyggjarar. Han ligg ved elva Kuban, rundt 130 km nordaust for Krasnodar.
Han vart grunnlagt som Romanovskij Khutor på slutten av 1700-talet. Han fekk bystatus i 1921 og namnet vart samstundes endra til Kropotkin, etter Pjotr Kropotkin.
Diamonds & Rust
Diamonds & Rust er eit studioalbum frå 1975 av Joan Baez. Baez tolka ofte andre sine songar og på dette albumet spelte ho songar skrivne eller spelte av Bob Dylan, Stevie Wonder, The Allman Brothers og Jackson Browne. Diamonds & Rust inneheld òg fleire av hennar eigne songar, inkludert tittelsporet som vart skriven om Bob Dylan. Tittelsporet er òg blitt covra av andre artistar.
På versjonen hennar av Dylan sin «Simple Twist of Fate» prøver Baez å parodiere Dylan på eine verset.
Ambulanse
Ein ambulanse (frå latin ambulare, 'vandra') er eit transportmiddel som utfører ambulansetenester. Ambulansane var før berre eit transportmiddel rekna på å flytta sjuke eller skadde personar med trengsel for båretransport til sjukehus. I dag er vanlege ambulansar ei forlenging av sjukehus, og kan gje avansert akuttmedisinsk hjelp til sjuke og skadde, i tillegg til at ambulansane òg transporterer sjuke og skadde til sjukehus eller legevakt. Ambulansane vert òg brukte til å transportera meir stabile pasientar til sjukehus, sjukeheim, legekontor, til poliklinikk, legespesialist eller til heimen.
Ein ambulanse kan vera til dømes båt, bil, fly eller helikopter. Ambulansar vert hovudsakleg manna av ambulansepersonell, ambulansearbeidarar og paramedisinarar. Ambulansar har i nokre tilfelle òg med seg anna helsepersonell, som lege, jordmor eller andre spesialistar.
Noreg
Ambulansar er utstyrte med varsellys («blålys») der minst eitt må gje blinkande blått lys i alle retningar og dessutan lydvarsling i form av sirener.
Redningsteknisk utrustning
Ambulansetenesta nyttar ulike responskodar.
Bilambulansar
Bilambulansar, eller sjukebilar, er den vanlegaste einingstypen. Bilambulansane er delte inn i ulike grupper basert på utstyr og personell.
Akuttambulansar
Den vanlegaste typen er dei såkalla akuttbilane. Desse er dei ein vanlegvis forbind med ambulansar og er dei som gjerne kjem med blålys og sirener til ein ulukkestad. Desse bilane er utstyrd med avansert medisinsk overvakingsutstyr og vert bemanna av minst to helsepersonell der den eine må vera autorisert ambulansearbeidar (jfr. «Forskrift om krav til akuttmedisinske tjenester utenfor sykehus» § 17). Fleire ambulansetenester i Noreg har eigne kompetansestigar der meir kvalifisert helsepersonell som autorisert ambulansearbeidar eller paramedisinarar har fullmakt til å utføra meir avansert handsaming på eige initiativ. Fordelinga mellom akutt- og transportambulanse er i Noregs mest vanleg i dei store byane (Oslo/Bergen), medan det elles som oftast er kombiambulansar som tek alle typar oppdrag.
Psykiatriske ambulansar
I 2005 vart Psykiatrisk ambulanse-PA oppretta i Bergen, i 2010 følgde Stavanger etter, Bergen sin PA er bemanna med to psykiatriske sjukepleiarar og ein ambulansearbeidar eller paramedisinar. PA vart oppretta for å unngå at psykisk sjuke pasientar skulle måtta transporterast av politiet. Psykiatriske sjukepleiarar i ein PA er spesialisert i handtering av psykisk sjuke menneske og den uroa som eventuelt følgjer av lidinga deira.
PA er innreidd annleis enn vanlege ambulansar. Bilen er tømd for instrument og konsollar på innsida, dels pga. tryggleik og dels for å avgrensa stimuli. Mykje inntrykk, til dømes av utstyr kan skapa uro hos psykisk ustabile pasientar. Eit fleirtal av psykisk sjuke pasientar kan transporterast sitjande, difor er det installert ein ekstra stol i behandlingsrommet. PA har òg båre og kan difor brukast som vanleg ambulanse, i tillegg til å ha funksjon som «first responder».
Motorsykkel-utrykkingseining (MUE)
Sommarhalvåret 2006/2007 hadde ein i Oslo ein MC-ambulanse (motorsykkel-utrykkingseining, MUE). Dette var ei prøveordning som ikkje vart vidareført i 2008 grunna manglande økonomi, til trass for at prøveprosjekt vart evaluert til å vera svært tilfredsstillande. Denne MC-ambulansen fungerte som «first responder» og starta med avansert prehospitalbehandling før fleire ressursar kom skadestaden. Dokumentasjonen i etterkant av prosjektet med motorsykkel viser at det kan vera nyttig og aktuelt å innføra hurtigresponsenheter i ambulansetenesta på lik linje med Danmarks «Akuttbiler» som er bemanna med ein paramedisinar. I 2009 starta difor prosjektet opp att. Motorsykkelen har den eigenskapen at han «alltid» er på hjul og klår til umiddelbar utrykking, noko som reduserer forspenningstida mykje (ofte fleire minutt). Dessutan har han eit overlege fortrinn i tilhøve til framkomst som ingen bil, uansett storleik, kan erstatta.
Målsetningen med verksemda er å nå pasientar raskare, og dessutan å avklara enkelte situasjonar for å spara beredskap. Vidare vart eininga brukt til å oppretthalda beredskap i område kor stadleg ambulanse er oppteken. MUE vert nytta i heile dekningsområdet til dåverande Prehospital Divisjon ved Ullevål universitetssjukehus (no Oslo universitetssjukehus, Ullevål) som vil seia Oslo og Akershus fylke.
Personellet på motorsykkelen har fått køyreopplæring hos politiet, og i tillegg er dei utdanna paramedisinar (høgskuleutdanna ambulansepersonell) og har dei same delegeringane som anna ambulansepersonell i Oslo. I 2006 var det 5 paramedisinarar som arbeider i eininga. Dette er ambulansepersonell med mange års tenestetid på akuttambulanse i Oslo/Akershus.
I 2010 var MUE i full operativ drift med ein ny BMW K 1300 GT som motorsykkel. Han var i drift 12 timar kvar dag, heile veka.
Transportambulansar
Enkelte stadar har ein eigne bilar som er primært berekna til å handtera mindre akutte hendingar og overflyttingar av stabile pasientar. Transportambulansane er vanlegvis utrusta med det same utstyret som akuttambulansane, og kan difor sendast ut på akuttoppdrag dersom dei er næraste ressurs, eller det ikkje finst andre ledige ressursar. Men personellet har ofte lågare utdanning enn på ordinære akuttambulansar.
Transportambulansar i Noreg er foliert kvite og er påført teksta «transportambulanse» eller «beredskapsambulanse» i blå tekst. Transportambulansar tilhøyrande Raudekrossen eller Norsk Folkehjelp skal i tillegg ha markeringsstripe i høvesvis raud og grøn farge.
Desse bilane er eit supplement til den ordinære tenesta, og tek seg av mindre alvorlege oppdrag og dessutan overflyttingsturar. Personellet kan som regel ikkje gje meir avansert handsaming enn oksygen og bruk av halvautomatiske defibrillatorer, populært kalla hjartestartarar, og dessutan bandasjering.
Desse bilane vert ofte brukt til beredskap ved idrettsarrangement og gjev høve for inntektskjelde for dei frivillige organisasjonane.
Store industribedrifter har i nokre tilfelle eigne beredskapsambulansar som del av sin industriberedskap.
Legeambulanse
I Oslo finst det éin ambulanse som er fast bemanna med anestesilege. Denne rykker berre ut på dei meste alvorlege hendingane der det kan vera naudsynt med meir omfattande handsaming på staden, som til dømes å leggja pasienten i narkose. Òg andre stadar i landet kan leger følgja med ut i ambulansen, men Oslo er det einaste staden som har dette som fast ordning. Legeambulansen i Oslo vert òg ofte nytta til opplæring ved at personell har vaktar på denne bilen og får rettleiing og utsjekk.
Legebil
I tilknyting til dei fleste luftambulansebasane, nokre av redningshelikopterbasane og dessutan enkelte sjukehus er den etablerte ordninga med legebil. Dette er ei utrykkingseining som kan brukast i basen sin nærområde dersom det er for dårleg vêr til å fly eller det er meir føremålstenleg å køyra. Legebilen vert bemanna av helikopterlege og redningsmann, og er utstyrt med det same medisintekniske utstyret som helikopteret.
Legebiler stasjonert på sjukehus fraktar ut vakthavande lege ved anestesiavdelinga til større ulukkestad eller andre hendingar der slik støtte er påkravd. Bilen vert då bemanna av anestesilege og ambulansepersonell frå sjukehuset.
Legevaktsbil
Ved fleire kommunale legevaktsentralar finn ein legevaktbilar. Dei fleste stadar er dette reine transportmiddel som lega brukar ved sjukebesøk, men enkelte stadar er dei utstyrt som utrykkingskøyretøy og er bemanna med ambulansepersonell i tillegg. Dei fungerer då som ein tilleggsressurs for den ordinære beredskapen. Òg fleire legevaktsentralar har eigne utrykkingskøyretøy anten registrert som ambulanse eller utstyrt som ambulanse, men utan båreplass.
Rundt i landet er det svært varierande kor mykje dei lokale primærlegane nyttast ved utrykking til akutte tilfelle. Eit godt samarbeid med samtidig varsling av lokal lege og lokal ambulanse og god kommunikasjon mellom AMK, lege og ambulanse, gjerne over helseradio, kan gje ein rask og god handsaming ved akutte situasjonar sjølv i grisgrendte strøk.
Intensivambulanser
Dette er store bilar, ofte med plass til to bårer. Dei er utstyrte som mobile intensiveiningar og vert brukt primært til overflytting av pasientar som krev mykje utstyr. Desse bilane er dimensjonerte og utstyrte for å kunna køyra rett inn på eit av Forsvaret sine herculesfly som så kan frakta heile bilen til avgjerdsstaden. Dette vert til dømes nytta viss det er naudsynt å overføra ein pasient frå Austlandet til brannskadeavsnittet på Haukeland universitetssjukehus i Bergen. Intensivambulansene kan ha bemanning etter behov, som intensivsjukepleiarar, paramedisinarar, ambulansearbeidarar og anestesilegar.
Bårebil
På 60- og 70-talet var ein del drosjer (stasjonsvogner) utstyrt slik at ei båre kunne festast bak i bilen for transport av pasient til sjukehus. Detta vart ofte nytta i grisgrendte strøk i små bygder med store avstandar til ambulanse med vakt.
Etter at bårebilen har vore borte frå helsetenesta i fleire tiår er han no på veg tilbake, og går då under nemninga «Helsebil». Dette er ein bil som liknar på ein ambulanse, men som ikkje har avansert utstyr slik ordinære ambulansar har, kompetansen til mannskapet er òg lågare, og det vert brukt ofte hjelpepleiarar eller helsefagarbeidarar og nokre gonger òg personar som ikkje er helsepersonell, då ofte som sjåfør. Helsebil er på mange måtar ein taxi for transport av liggjande pasientar, f.eks. for transport frå sjukehus til sjukeheim.